钦定古今图书集成/理学汇编/字学典/第075卷 > 《屠隆考槃馀事》 > 古今帖辨
## 钦定古今图书集成/理学汇编/字学典/第075卷 > 《屠隆考槃馀事》 > 古今帖辨

“古帖，历年远而裱数多，其墨浓者坚若生漆，以手揩
之，纤毫无染。兼之摩弄积久，纸面光彩如砑，古意自
然，故面旧而背色长新，其侧勒转折处，并无沁墨水
迹，侵染字法。且有一种异馨，发自纸墨之外，质薄者
揭之坚而不裂，以受糊多耳。厚者反破裂莫举，以年
远糊重纸脆故也。”今之赝帖，效南拓者近似之，然以
“手微抹，满指皆黑。效北拓者。敲法入石太深，字有边
痕，用墨不匀，浓处若乌云生雨，浅者如白虹跨天，殊
乏雅致。大率皆以川扇纸、竹纸，用挂灰炉烟沥和水
染成古色，表里湮透，两面如一。试以一角揭看，薄者
即裂，厚则性健不断矣。”此俱以形似求之。若以字法
刻手，敲手揭法，过目翻阅，虽同一宋拓，而妍丑即别
矣。矧赝拓乎？